# metadata.dc.description.abstract[].value
La nostra història és fascinant. No em refereixo només a la trajectòria vital de cadascú, perquè totes ho són. Ni tampoc als fets històrics que ens han conduït on som, el coneixent dels quals és indispensable per gestionar el futur col·lectiu. Em vull referir a una història encara més antiga, la que compartim com a espècie, que sens dubte ens agermana a tots. La història evolutiva de l'espècie humana és llarga i enrevessada, amb molts protagonistes que, com diu el poema que encapçala aquest escrit, no tornaran mai, però llurs vides van donar el seu fruit en nosaltres. Des de parents llunyans que van viure fa sis o set milions d'anys fins a l'Homo sapiens modern, passant pels australopitecs, els Homo habilis, els Homo erectus, els Homo heidelbergensis, els Homo neanderthalensis...

# metadata.dc.source[].value
Divulgació i Premsa (Genètica, Microbiologia i Estadística)